 Ugaas Cabdiraxmaan markii la duubay kadib waxa uu isku howlay inuu wax ka qabto arrimo badan oo ku xeeyndaabnaa dhaqanka dadka uu ugaaska u yahay, waxaana sanadkii 2002 uu aas aasay xarunta agoonta Ugaas Khaliif, oo ilaa hadda lagu xanaaneeyo caruurta agoonta ee ku nool Magaalada Baladweyne, waxaa kaloo uu isku howlay maslaxadda dadka ku nool Gobolka Hiiraan iyo Goballo badan oo ka tirsan Soomaaliya, waxaa uu sameeyay qabuuro dadka lagu aaso, kuwaas oo ku yaalla Magaalada Baladweyne, buundooyin burburay oo dadku ay ku safraan, garoonka diyaaraha uu gargaar u dalbay si dib u habeyn loogu sameeyo. 